钦定古今图书集成/明伦汇编/氏族典/第149卷 > 孙汝敬
## 钦定古今图书集成/明伦汇编/氏族典/第149卷 > 孙汝敬

按《明外史罗复仁传》：“孙汝敬，名简，以字行，吉水人。永
乐二年进士，选庶吉士，就学文渊阁，召使诵书，不称
旨，遣戍江南数日。复之自此刻厉为学，擢修撰，进侍
讲。仁宗时，上言时政十五事，忤旨下狱。既改御史，直
声震朝廷。擢工部右侍郎，往安南抚谕黎利，复再往
封还督两浙漕运，理陕西屯田，多所建置。坐受馈下”
狱，免死，充为事官，仍督陕西屯田。英宗立，遇赦，汝敬
误引诏复职，复逮系。以在陕措置有劳，宥死戍边。寻
还其官，莅故任。西边有警，督饷遇敌红子城，中流矢
坠马得免。以疾告归，卒。